**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 26**

от проведено заседание на РИК Русе

Днес, 07.04.2023 г., в зала № 2 на Община Русе се проведе заседание на РИК – Русе, която е в състав, определен с Решение на ЦИК № 1627-НС/10.02.2023 г., както следва:

Председател: Милена Хинкова

Зам. председател: Николай Братованов

Зам.председател: Звезделина Рафаилова

Секретар: Елиз Халил

Членове: Стефан Бонев

Антоанета Йонкова

Корнелия Добрева

Иван Дойнов

Миглена Ангелова

Гюнайдън Кязимов

Ивайло Пенчев

Борислав Жечев

Лиляна Владимирова

Заседанието бе открито в 11:00 ч. часа от Председателя на РИК Милена Хинкова.

На заседанието присъстват: Милена Хинкова - председател, Звезделина Рафаилова - зам.-председател, Елиз Халил – секретар, Корнелия Добрева – член, Миглена Ангелова – член, Антоанета Йонкова – член,Гюнайдън Кязимов – член, Стефан Бонев – член

Отсъстват: Николай Братованов – зам.-председател, Борислав Жечев – член, Ивайло Пенчев – член, Лиляна Владимирова – член, Иван Дойнов – член,

Налице е необходимият кворум за провеждане на заседание.

Протоколът се води от Кремена Маринова.

**ДНЕВЕН РЕД:**

1. Сигнали и жалби
2. Разни.

Дневният ред беше подложен на гласуване и бе приет единодушно.

По **т.1** Г-жа Хинкова предложи следните проекти за решения:

ОТНОСНО: жалба с вх.№ 380/05.04.2023 от 10.37 часа от ПП „Възраждане“;

В РИК-Русе е постъпила жалба от ПП „Възраждане“ чрез Мариян Димитров- пълномощник на цитираната политическа формация.

В жалбата са изложени твърдения, че в нощта на 27.03.2023 г. срещу 28.03.2023 г. в с. Червена вода, община Русе, върху 3 плаката на ПП „Възраждане“ на определени от кмета на Община Русе места за предизборна агитация – тип гъба и автобусната спирка, активисти на коалиция „Заедно“ са залепили върху тях плакати на тяхната коалиция с номер 8.

РИК-19 Русе на основание чл.72, ал.1, т. 20 от ИК е компетентна да се произнесе по постъпилата жалба.

От жалбата и от приложения към нея снимков материал не могат да се установят датата на твърдяното нарушение и неговите евентуални извършители. В жалбата се твърди, че са унищожени 3 плаката на ПП „Възраждане“, а от приложената снимка е видно, че е унищожен само един плакат на политическата партия, поради което и на основание чл. 72, ал.1, т.1 и т.20 на Изборния кодекс, РИК 19 - Русе

**Р Е Ш И:**

**ОСТАВЯ** без уважение жалба с вх.№ 380/05.04.2023 от 10.37 часа на ПП „Възраждане“, като недоказана и неоснователна.

Гласували ЗА: Милена Хинков,Елиз Халил, Корнелия Добрева, Миглена Ангелова, Антоанета Йонкова, Гюнайдън Кязимов, Звезделина Рафаилова,Стефан Бонев, Борислав Жечев

ПРОТИВ:НЯМА

**Решение № 184-НС/07.04.2023 г. бе прието.**

В момента влиза Борислав Жечев.

**ОТНОСНО**: жалба с вх. № 382/05.04.2023 г. в 10.37 часа от ПП „Възраждане“;

В РИК-Русе е постъпила жалба от ПП „Възраждане“ чрез Мариян Димитров - пълномощник на цитираната политическа формация.

Жалбата е по повод подадени жалби на ПП „Възраждане“ с вх. № 222, 223 и 224 от 27.03.2023 г. за унищожени/заличени плакати на партията.

За твърдените нарушения РИК е била сезирана с подадени на 17.03.2023 г. жалби на ПП „Възраждане“, по които комисията се е произнесла с решения с № 58/17.03.2023 г., № 59/17.03.2023 г. и № 60/17.03.2023 г.

По всяка от трите преписки е установено извършено нарушение на чл. 183, ал. 5 на Изборния кодекс, тъй като от извършените проверки и приложените към жалбите доказателства РИК е установила, че действително върху плакати на ПП „Възраждане“ са залепени други плакати.

С всяко от решенията си РИК-Русе е приела, че не могат да се установят евентуалните нарушители на трите нарушения, поради което е невъзможно образуването на административнонаказателни производства и налагането на административни наказания по чл. 495, ал. 1 на ИК, за което РИК се е произнесла и със свое протоколно решение с Протокол № 18 от проведено заседание на РИК от 27.03.2023 г.

В жалба с вх. № 382/05.04.2023 г. на ПП „Възраждане“ не се предоставят данни за извършителите на нарушенията.

Във връзка с гореизложеното и на основание чл. 72, ал.1, т.1 и т.20 на Изборния кодекс, РИК 19 - Русе

**Р Е Ш И:**

**ОСТАВЯ без разглеждане жалба с вх. № 382/05.04.2023 г. в 10.37 часа на ПП „Възраждане“.**

Гласували ЗА: Милена Хинков,Елиз Халил, Корнелия Добрева, Миглена Ангелова, Антоанета Йонкова, Гюнайдън Кязимов, Звезделина Рафаилова,Стефан Бонев, Борислав Жечев

ПРОТИВ: няма

**Решение № 185-НС/07.04.2023 г. бе прието.**

**ОТНОСНО:** Жалба относно раздаване на предизборни материали, изготвени в нарушение на Изборния кодекс;

В РИК-Русе е постъпила Жалба с вх. № 381/05.04.2023 г. от ПП „Възраждане“. В нея се излагат твърдения, че на 31.03.2023 г.през деня на централния площад в гр.Русе, активисти на коалицията „Продължаваме промяна-Демократична България Обединени“ са раздавали 20 см измервателни линийки с изписано наименованието и символите на коалицията, поставени върху този предмет, както и призиви, съдържащи искане да подкрепа на изборите на 02.04.2023 г. Според жалбоподателят посочените материали по силата на противното представляват предизборна агитация по смисъла на параграф 1 т.17 от ДР на ИК. От приложените материали-измервателна линийка, било видно, че същата, съдържа призив за подкрепа на коалицията „продължаваме промяната и Демократична България Обединени“, тъй като върху този предмет освен наименованието и символите на коалицията, не случайно е изписан в квадратчето номер-12-съответстващ на номера на коалицията, не случайно е изписан в квадратчето и номер 12-съответстващ на номера на коалицията и по същия начин, както се изписва /в квадратче/ в интегралната бюлетина за изборите на 02.04.2023 г. Този предизборен материал с призива за подкрепа с нищо не се различава от флаера с листата на коалицията, съдържащ същите призиви, който прилагат към преписката.

Районната избирателна комисия Русе на основание чл.72, ал.1, т. 20 от ИК е компетентна да се произнесе по постъпилата жалба.

По нея и приложените, съответно, материали не се установява извършено нарушение. От материала – линия, е видно, че същата не съдържа призив за подкрепа или за неподкрепа на кандидат, партия, коалиция или инициативен комитет, поради което предметът, приложен към нея, не попада в обхвата на легалната дефиниция за „предизборна агитация“, дадена в § 1, т. 17 от ДР на ИК. В този смисъл е и Решение № 1695-НС/22.02.2023 г. на ЦИК относно условията и реда за провеждане на предизборна кампания в изборите за народни представители на 02 април 2023 г.

Поради липса на доказателства за извършено административно нарушение не са налице основания за образуване на административнонаказателно производство.

Предвид изложеното и на основание чл. 72, ал.1, т.1 и т.20 от Изборния кодекс, РИК 19 Русе

**Р Е Ш И:**

**ОТКАЗВА** да образува административно наказателно производство по повод постъпилата жалба с вх. № 381/05.04.2023 г., поради липса на данни за извършено административно нарушение, тъй като представения материал не представлява „предизборна агитация“ по смисъла на § 1, т. 17 от ДР на ИК.

В този момент Борислав Жечев

Гласували ЗА: Милена Хинков,Елиз Халил, Корнелия Добрева, Миглена Ангелова, Антоанета Йонкова, Гюнайдън Кязимов, Звезделина Рафаилова,Стефан Бонев

ПРОТИВ: няма

**Решение № 185-НС/07.04.2023 г. бе прието.**

Г-жа Хинкова предложи следните проекти за решения

-Сигнал от Районна прокуратура вх.379/05.04.2023 г за отказ за образуване на досъдебно производство относно публикация в Фейсбук.

РИК Русе остава без уважение сигнала, тъй като няма категорични доказателства за извършено нарушение.Освен това социалната мрежа Фейсбук няма характер на медия и не може да се установи в кой момент е качена „**рекламата**“ за съответната партия, дали в деня на размисъл или преди това.

РЕШИ:

Остава без уважение сигнал вх.379/05.04.2023 г

Гласували ЗА: Милена Хинков,Елиз Халил, Корнелия Добрева, Миглена Ангелова, Антоанета Йонкова, Гюнайдън Кязимов, Звезделина Рафаилова,Стефан Бонев

ПРОТИВ: няма

-Сигнал от Общинска полиция с вх.383/05.04.2023 относно шатрата на Възраждане, има ли са разрешение да бъде поставена до 31.03.2023г.На 01.04.2023 шатрата пак е била същото място.

РИК Русе оставя без уважение, няма данни за извършено нарушение относно агитация в деня за размисъл.В същия ден правихме проверка по друг сигнал,от членове на РИК, които не са констатирали агитация и раздаване на агитационни материали.

Стефан Бонев същия ден по време на проверката, пред него активистите на Възраждане събирали своите материали“даже масата им се счупи“При въпрос от него какво правят ,отговора бил“събират подписи за рефорендум“

РЕШИ:

Остава без уважение сигнал вх.383/05.04.2023 г

Гласували ЗА: Милена Хинков,Елиз Халил, Корнелия Добрева, Миглена Ангелова, Антоанета Йонкова, Гюнайдън Кязимов, Звезделина Рафаилова,Стефан Бонев

ПРОТИВ: няма

**т.3 Разни**

**-** В Цик бяха предадени материалите ,подготвени по най-добрият начин.

- Предадоха се списъците на общината.

-Прави се проверка на СИК .

Поради изчерпване на дневния ред, заседанието беше закрито в 11:20 ч.

**ПРЕДСЕДАТЕЛ: ЗАМ.-ПРЕДСЕДАТЕЛ:**

**/Милена Хинкова/ /Звезделина Рафаилова/**